b"\n_START_ARTICLE_\nWeb 2.0\n_START_PARAGRAPH_\nWeb 2.0 este un termen care desemneaz\xc4\x83 o mul\xc8\x9bime \xc3\xaentreag\xc4\x83 de aspecte interactive \xc8\x99i colaborative ale Internetului, \xc8\x99i aici \xc3\xaen special ale World Wide Web, de natur\xc4\x83 foarte recent\xc4\x83 - ap\xc4\x83rute prin anii 2004 - 2005. Web 2.0 denumit \xc8\x99i \xe2\x80\x9eweb-ul social\xe2\x80\x9d, reprezint\xc4\x83 a doua genera\xc8\x9bie inteligent\xc4\x83 de dezvoltare de pagini web, care faciliteaz\xc4\x83 comunicarea, ofer\xc4\x83 informa\xc8\x9bii sigure \xc8\x99i diferite servicii, asigur\xc4\x83 colaborare pe Internet. Deci la Web 2.0 nu este vorba de versiunea doua a unui software sau a unei tehnici web. Inventatorul \xc8\x99i promotorul termenului Web 2.0 este Tim O'Reilly. Pentru diferen\xc8\x9biere, tradi\xc8\x9biile web care existau p\xc3\xa2n\xc4\x83 la apari\xc8\x9bia Web 2.0 sunt numite, tot simbolic, Web 1.0._NEWLINE_Web 2.0 a ap\xc4\x83rut ca urmare a tranzi\xc8\x9biei de la web 1.0 care reprezint\xc4\x83 prima implementare a web-ului \xc8\x99i care a depins de o multitudine de factori. Datorit\xc4\x83 exploziei comerciale a internetului  la \xc3\xaenceputul anilor \xe2\x80\x9990, a crescut considerabil  volumul de informa\xc8\x9bii disponibile pe Web. \xc3\x8en acea perioad\xc4\x83, majoritatea paginilor erau \xc3\xaen general statice, alc\xc4\x83tuite \xc3\xaen conceptul hypertext, iar \xc3\xaencerc\xc4\x83rile de a implementa posibilitatea ca vizitatorii unui site s\xc4\x83 adauge sau s\xc4\x83 modifice con\xc8\x9binutul,  s-au lovit de capacit\xc4\x83\xc8\x9bile tehnice limitate disponibile._NEWLINE_Astfel, a ap\xc4\x83rut la \xc3\xaenceputul anilor 2000, web 1.5, cu care se diversific\xc4\x83 serviciile oferite, apar pagini care con\xc8\x9bin sistem de administrare a con\xc8\x9binutului (CMS), forumuri \xc8\x99i bloguri. Web 1.5 coexist\xc4\x83 cu genera\xc8\x9bia web 2.0.\n_START_SECTION_\nWeb 2.B\n_START_PARAGRAPH_\nWeb 2.B este o extensie a web 2.0 dedicat\xc4\x83 web-ului de afaceri, business-to-business (B2B). Acest termen se aplic\xc4\x83 unui site sau o aplica\xc8\x9bie online bazat\xc4\x83 pe principiile Web 2.0, dar care este axat\xc4\x83 pe serviciile oferite companiilor, \xc3\xaen scopul de a genera afaceri."